### 14.    Finansering af PCB-renovering på [adresse] 2016

**Åbent**

Sagsnr.: 326-2016-22046       J.nr.: 82.19.00           Dokumentnr.:
326-2016-249230

**Sagstype**

Beslutning.

**Resume og sagens baggrund**

Kommunalbestyrelsen besluttede den 29. juni 2016, at
PCB-renovering af [adresse] og nedrivning af skolens pavillon skal igangsættes
i 2016. Efter beslutningen skal renoveringen i 2016 finansieres via en
tillægsbevilling, der skal frigives. Finansiering til resten af byggearbejdet i
2017 skal bevilliges som anlægssum via budget 2017. Driftsbesparelser ved
nedrivning af pavillon skal indgå i Ejendomsstrategien.

**Indstillinger**

Direktøren indstiller,

1. at der afsættes et
rådighedsbeløb på 4.000.000 kroner til opstart af PCB renovering af [adresse]
i 2016, finansieret af kassen,

2. at det afsatte
rådighedsbeløb frigives,

3. at den resterende
anlægssum på 8.123.000 kroner indgår i budget 2017.

**Behandling**

Børn- og Familieudvalget, Teknik- og Miljøudvalget,
Økonomiudvalget og Kommunalbestyrelsen.

**Sagsfremstilling**

På [adresse] er der konstateret en PCB forurening langt
over de tilladte grænseværdier i 68-fløjens stueetage og i omklædningsrummet
til gymnastiksalen.

Siden august 2015 har 68-fløjens stueetage derfor været
aflukket. Skolen har i den periode fundet alternative og midlertidige
placeringer til klasselokaler og faglokaler fra 68-fløjen.

For at løse udfordringen med PCB er det besluttet i
Kommunalbestyrelsen den 29. juni 2016 at gennemføre en PCB renovering af
68-fløjen og omklædningsfaciliteterne (scenarie 1B) samt at nedrive en pavillon
(bygning 2) for at optimere arealforbruget, jævnfør ejendomsstrategiens
principper. Kommunalbestyrelsen fik fremlagt fire hovedscenarier om renovering
af Årby Skole.

Derudover blev det besluttet, at driftsbesparelserne som
følge af nedrivning af bygning 2 skulle indgå i Ejendomsstrategiens
besparelseskrav, og at der skulle arbejdes videre med mere intensiv anvendelse
af Årby Skoles lokaler.

Endelig blev det besluttet, at der skulle fremlægges en sag
i august, hvor det beskrives hvordan projektet kan finansieres via henholdsvis
tillægsbevilling finansieret af kassen i 2016 og ny bevilling via budget 2017.

Renoveringen forventes igangsat med projektering og udbud i
august 2016 med udbud ultimo september 2016. Det forventes, at der kan
underskrives kontrakt vedrørende den samlede renovering, når Budget 2017 er
endeligt vedtaget. Igangsætning af konkret renovering kan ske den 1. december
2016.

Det vurderes, at det er nødvendigt at opsætte pavilloner til
undervisning i otte måneder i perioden frem til færdiggørelsen af
PCB-renoveringen.

Nedrivning af bygning 2 vil foregå som den sidste aktivitet,
da bygningen vil blive anvendt frem til ibrugtagning af den renoverede 68-fløj.

Den samlede anlægssum for renoveringen er anført nedenfor:

Scenarie 1B

Renovering stueetage 68-fløj og omklædning: 11.561.000
kroner

Nedrivning bygning 2: 350.000 kroner

Leje af pavilloner i 8 måneder: 212.000 kroner

I alt anlægssum 2016-2017: 12.123.000 kroner

Driftsbesparelser som følge af nedrivning af bygning 2:
62.000 kroner årligt.

Arbejdet i 2016 vil omfatte: Projektering og udbud,
opstilling af pavilloner, opstart af sanering (december), rengøring af inventar
mv. Der skal afsættes 4.000.000 kroner til udførelse i 2016.

Arbejdet i 2017 vil omfatte færdiggørelse af sanering og
udskiftning af bygningsdele, nedrivning af bygning 2 med videre.

Der vil være cirka 225 m2 overskudskapacitet i
bygningerne, der søges anvendt til andet formål jævnfør Ejendomsstrategiens
målsætning.

**Økonomiske konsekvenser**

Der skal afsættes samlet 12.123.000 kroner. Heraf indgår
8.123.000 kroner i budget 2017.

**Børn- og Familieudvalgets møde
den 10. august 2016:**

Anbefales.

**Teknik- og Miljøudvalgets møde
den 11. august 2016:**

Anbefales.

**Økonomiudvalgets møde den 24.
august 2016:**

Anbefales.

**Bilag**

|  |  |
| --- | --- |
| Anlægsforslag 9 - Ejendomme - Årby Skole | 326-2016-235323 |